Diari Oficial de la Generalitat Valenciana


Sumari del DOGV 9746, del 15-12-2023 (2023/12284)

RESOLUCIÓ 5280-ZQRZ-688-DUS de 23 d'octubre de 2023, del president del Consorci Hospitalari Provincial de Castelló, per la qual es modifica l'oferta d'ocupació pública, bases i convocatòria d'execució d'oferta d'ocupació pública ordinària de l'exercici 2022 i oferta d'estabilització de l'ocupació temporal vinculada a l'article 2 de la Llei 20/2021 i excepcional d'ocupació de llarga durada, disposició addicional 6ª i 8ª, Llei 20/2021, en aplicació de la sentència 87/2023, de 9 de març de 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12845


Data del document
:   23-10-2023

Organisme emissor
:   Consorci Hospitalari Provincial de Castelló

Tipus de document
:   Resolució

Correcció d'errades

Anàlisi jurídica

 Descriptors 

:   * Consorci Hospitalari Provincial de Castelló

RESOLUCIÓ 8034-ZULR-553-XIE de 23 d'octubre de 2023, del president del Consorci Hospitalari Provincial de Castelló, per la qual es modifica l'oferta d'ocupació pública, bases i convocatòria d'execució d'oferta d'ocupació pública ordinària de l'exercici 2022 i oferta d'estabilització de l'ocupació temporal vinculada a l'article 2 de la Llei 20/2021 i excepcional d'ocupació de llarga durada, disposició addicional 6ª i 8ª, Llei 20/2021, en aplicació de la sentència 87/2023, de 9 de març de 2023. [2023/12464]  
El president del Consell de Govern del Consorci Hospitalari Provincial de Castelló, en ús de les competències establides en els Estatuts del Consorci, publicats en el DOGV núm. 7098 de 28 d'agost de 2013, mitjançant Resolució 9514-PPYY-056-ROV, data 23 d'octubre de 2023, resol:  
  
Havent-se publicat en el DOGV 9351 de data 31 de maig de 2022 els acords del Consell de Govern del Consorci Hospitalari Provincial de Castelló de data 10 de maig de 2022, pels quals s'aproven l'oferta d'ocupació pública ordinària 2022 i l'oferta d'ocupació pública d'estabilització a l'empara de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, del Consorci Hospitalari Provincial de Castelló.  
Resultant que en data 16 de febrer de 2023, DOGV 9535, es publiquen convocatòria i bases específiques de les ofertes d'ocupació pública, ordinària de l'exercici 2022 i oferta d'estabilització de l'ocupació temporal vinculada a l'article 2 de la Llei 20/2021, de mesures urgents per a la reducció de la temporalitat en l'ocupació pública, per concurs oposició, i amb data 3 de març de 2023, DOGV 9546, la convocatòria i les bases específiques per als processos selectius de l'oferta d'ocupació pública excepcional d'ocupació de llarga durada, disposició addicional 6a i 8a, Llei 20/2021, per concurs.  
Atès que tant les ofertes d'ocupació pública del Consorci Hospitalari Provincial de Castelló, com les bases i convocatòries adoptades en la seua execució ho van tindre en compte la plantilla orgànica aprovada el 10 de juny de 2020 i publicada en el DOGV 9279 de 16 de febrer de 2022, que després d'obtindre els informes oportuns substituïen a la fins aleshores vigent plantilla de 2017, DOGV 8023 de 20 d'abril de 2017, correcció d'errors DOGV 8034, de 8 de maig de 2017; i que aquesta plantilla orgànica recull una nomenclatura i classificació de llocs de treball que modifiquen els existents fins aquell moment.  
  
Atès el procés contenciós administratiu interposat per la Federació de Sanitat i Sectors Sociosanitaris de CCOO-PV contra la Resolució de data 11 de febrer de 2022, del director gerent del Consorci Hospitalari Provincial de Castelló, DOGV 9279, de 16 de febrer de 2022, per la qual es remet l'anunci de publicació de la plantilla orgànica de 2020, i que conclou amb sentència 87/2023, de 9 de març de 2023, del Jutjat Contenciós Administratiu número 2 de Castelló, la decisió del qual apartats a) i b) declara «no ajustada a dret la plantilla orgànica de 2020...» i «la nul·litat de l'acord adoptat pel Consell de Govern del Consorci de data 10 de juny de 2020, per falta de compliment dels requisits exigits legalment», i que aquesta decisió es va publicar al DOGV 9629 de 30 de juny de 2023.  
Ateses les consideracions exposades, l'execució de la decisió de la sentència afecta de manera directa tant les ofertes d'ocupació pública del CHPCS abans esmentades, així com les bases i convocatòries ordinària, específiques, extraordinària i excepcional que constitueixen el seu fonament, desenvolupament i execució. I aquesta afectació, que té conseqüències de forma i fons, en tant que algunes de les denominacions dels llocs que van ser modificades després de 2017, el 2020, han recuperat ara la seva denominació anterior, tornen a estar vigents, i per tant les que es contenen a l'OOP i a les bases i convocatòries corresponents s'han d'entendre referides respecte a la seva denominació i classificació, pels efectes de la nul·litat absoluta que decreta la decisió de la sentència, a les existents en la plantilla de 2017, plantilla que va ser publicada a l'abril de 2017 i que amb efectes ex tunc recupera la seua validesa.  
Resultant, no obstant això aquests efectes erga omnes i ex tunc que produeix la sentència i que situa amb plena validesa jurídica la plantilla de 2017, amb les denominacions i classificacions de llocs de treball, òbviament actualitzats, atès que en l'actualitat existeixen en vigor i en ple desenvolupament processos selectius que contenen referències a la plantilla de 2020 per remissió que s'efectua, també, a través de les OOP que desenvolupen i atesa la naturalesa jurídica singular que aquests processos presenten respecte als temps legalment exigits per al seu desenvolupament i execució, així previstos amb caràcter general en la normativa de funció pública i específicament en la llei que regula els processos d'estabilització, a l'objecte de dotar de seguretat jurídica a aquests processos s'ha estimat per criteris d'oportunitat i conveniència procedir a publicar una correcció de fet de les denominacions dels llocs que van resultar modificats en la plantilla 2020 respecte de la de 2017 i que ara s'han d'entendre vàlids i vigents, sent que els continguts en les OOP, bases i convocatòries no tenen cap eficàcia jurídica per efecte de la nul·litat.  
La correcció o rectificació que s'aborda, en estricta execució de sentència, té per objecte identificar de manera precisa els llocs vacants oferts i convocats que al recuperar la seva nomenclatura originària porten com a efecte immediat la seva singularització i individualització respecte del conjunt de la resta de places o llocs amb els quals havien estat homologat arran de les modificacions efectuades al 2017 i per tant han de ser mereixedors de processos diferents deslligats de aquells en què abans d'executar la sentència havien resultat inclosos, i en la mesura que això així resulti necessari, clarificar terminologia no només a efectes del seu contingut funcional sinó també retributiu, aspectes aquests que no són objecte d'aquesta resolució, remetent-nos directament a la plantilla 2017 per mor de la sentència ja que aquesta plantilla és la que estima vigent, i sobretot a l'efecte de retrotraure les actuacions administrativa del procés selectiu al moment en què resultin legalment ajustats als drets dels opositors presentats i d'aquells que així ho estimin oportú en exercici dels seus drets de participació.  
  
No s'ha estimat convenient, atès l'imperi de la llei respecte als terminis i la premura necessària per al seu desenvolupament, realitzar una acció única i de conjunt respecte de tot l'actuat fins a la data entenent que resulta plenament aplicable els principis de conversió, conservació d'actes i tràmits continguts en els articles 50 i 51 de la Llei 39/2015, d'1 d'octubre, del procediment administratiu comú de les administracions públiques, i conseqüentment la present resolució només abasta la publicació de les denominacions de llocs recuperades i a l'obertura ex novo d'aquells processos selectius respecte de places que havent recuperat la seva anterior denominació, mereixen ser diferenciats dels processos en els quals havien estat inclosos, recuperant una substantivitat pròpia, i només respecte d'aquests, retrotraure les actuacions al moment inicial de presentació d'instàncies.  
  
Com que aquests processos es troben en diferents fases del procés administratiu i per tant, amb diferent abast estimat dels efectes de la modificació, i a tall de resum de les correccions a efectuar i els efectes a assolir, són els següents:  
  
A. Processos selectius en execució de l'OOP ordinària 2022 i procés d'estabilització de l'article 2 de la Llei 20/2021:  
Afecta els llocs de tècnic/a funció administrativa promoció interna i auxiliar administratiu/iva promoció interna.  
Tots els processos en l'actualitat estan en la fase d'haver estat ja publicades les llistes provisionals d'aspirants admesos i exclosos, pendent de traure llistats definitius.  
Exclusivament dos processos d'aquestes convocatòries es troben en diferent fase, haver finalitzat el termini de presentació d'instàncies, però encara pendent la publicació dels llistats provisionals d'aspirants admesos i exclosos, i són els corresponents als torns de promoció interna de tècnic/a funció administrativa i auxiliar administratiu/iva.  
  
Analitzats els expedients, s'observa que les modificacions de denominació afecten blocs sencers de categories professionals respecte de les quals, per la qual cosa es continua exigint la mateixa titulació d'accés; tenint en compte la primera consideració això és, afectació en bloc a categoria professional, aquest incident no pot predicar-se respecte dels llocs d'auxiliar administratiu/va promoció interna, ja que es tracta d'un bloc de 4 llocs dins del qual va quedar integrat per homologació un lloc existent en la plantilla de 2017 no corresponent a la categoria professional convocada, per tant el procés correspondrà a un total de 3 places. En aquest cas el sistema selectiu continua sent concurs oposició.  
  
La fase del procés es manté tal com està, no sent procedent efectuar canvis addicionals atès que l'abast de la modificació operada no comporta consideracions especials que suggereixin una previsible variabilitat d'opcions.  
  
B. Processos selectius en execució de l'OOP excepcional d'ocupació de llarga durada, disposicions 6a i 8a de la Llei 20/2021:  
Afecta llocs de tècnic/a funció administrativa, auxiliar administratiu, administratiu/iva, dietista-nutricionista, f.e. medicina preventiva i salut publica, altres titulats superiors (biologia molecular), tècnic/a seguretat treball, especialista integració social, tècnic/a informàtica i zelador sense atenció directa al pacient.  
Totes les convocatòries de places estan en la fase d'haver finalitzat el termini de presentació d'instàncies, i estar pendent la publicació provisional d'admesos i exclosos.  
Tanmateix, analitzats els expedients, s'observa que les modificacions de denominació afecten blocs sencers de categories professionals respecte de les quals, per la qual cosa continua exigint-se la mateixa titulació d'accés; tenint en compte la primera consideració això és, afectació en bloc a categoria professional, aquest incident no pot predicar-se respecte dels llocs d'auxiliar administratiu/iva, ja que es tracta d'un bloc de 5 llocs dins del qual va quedar integrat per homologació un lloc existent en la plantilla de 2017 corresponent a la categoria professional denominada tècnic/a auxiliar serveis generals; i tenint en compte la segona consideració, això és, titulació d'accés, en la plantilla de 2017, que és la que s'ha de considerar vàlida i en vigor, les categories de tècnic/a funció administrativa i tècnic/a seguretat treball, la recuperació de la seva denominació d'origen en plantilla 2017, sí que afecta la titulació requerida d'accés que canvia de manera substancial.  
  
Per tant, després dels estudis realitzats a conseqüència de l'obligatorietat de donar execució a la sentència 87/2023, de 9 de març, del Jutjat Contenciós Administratiu número 2 de Castelló que falla la nul·litat de l'acord del Consell de Govern del CHPCS de 10.06.2020 pel qual s'aprova la plantilla de 2020, i per tant, aplicats els efectes absoluts d'aquesta nul·litat respecte dels actes administratius produïts des del seu origen, que s'han de considerar com a inexistents, això és, havent de considerar que les conseqüències de l'anul·lació de l'acte administratiu, seran ex nunc, des que el vici es va produir, el qual haurà de ser esmenat (prèvia retroacció del procediment) prosseguint el procediment des d'aleshores i salvaguardant aquells actes que no queden afectats pel mateix, tots els processos selectius llevat de 4 que ara s'especifiquen, per l'aplicació del principi de bona fe i equitat i el del manteniment del dret de tercers, tenint en compte la possibilitat de conservació i conversió dels actes nuls que ens permeten mantindre els elements constitutius d'un altre acte diferent i els seus efectes així com conservar els actes i tràmits el contingut dels quals s'hagués mantingut igual de no haver-se comès la infracció, poden ser mantinguts i represos en el context d'aquest procediment selectiu; però no poden mantenir-se aquells altres que resultant afectats per la nul·litat i retrotraient el procés als seus orígens, no tinguen els requisits per produir efectes vàlids.  
  
I així s'ha estimat necessari i procedent legalment que:  
Primer. En quedar individualitzat i extret del bloc d'auxiliars administratius, el procés selectiu per a la cobertura d'una plaça de tècnic/a auxiliar serveis generals ha de ser objecte de procés selectiu independent, i per tant procedeix l'obertura d'un nou termini de presentació d'instàncies, de manera que, i màxime tractant-se d'un procés d'estabilització extraordinari d'ocupació de llarga durada, mantenint totes les instàncies presentades per a auxiliar administratiu/iva, el procés s'executarà per a 4 places, i aquesta nova plaça baix la denominació de tècnic/a auxiliar serveis generals iniciarà nou procés amb nou termini de presentació d'instàncies a la qual els aspirants que ho desitgen hauran de presentar les seves noves sol·licituds  
  
Segon. En quedar individualitzat i extret del bloc d'auxiliars administratius convocatòria promoció interna, el procés selectiu per a la cobertura d'una plaça de categoria diferent i havent de ser objecte d'un procés selectiu independent, mantenint totes les instàncies presentades per a auxiliar administratiu/iva promoció interna, el procés s'executarà per a 3 places.  
Tercer. Deixar sense efecte per extensió dels efectes de la nul·litat absoluta declarada en sentència, el tràmit de presentació d'instàncies en els processos selectius convocats d'OOP excepcional d'ocupació de llarga durada, disposicions 6a i 8a de la Llei 20/2021, en les categories de tècnic/a funció administrativa i tècnic/a seguretat treball, per l'efecte de retroacció d'actuacions al moment en què es va produir el vici de nul·litat, i que determina la validesa d'una Plantilla, corresponent a l'exercici 2017, en la qual els requisits d'accés a les places de personal laboral identificades són uns altres i diferents als que apareixien en la plantilla de 2020, sent que l'OOP i les bases dels processos selectius que les desenvolupen, es fonamenten en les plantilles i RLT de les entitats públiques, havent-se d'exigir com a requisits els qui allí apareixen, i es procedix a l'obertura d'un nou termini de presentació d'instàncies, havent els aspirants que així ho desitgen presentar les seues sol·licituds, tenint en compte que les que en el seu moment es van presentar han quedat anul·lades i inexistents.  
  
En virtut del que s'ha exposat es resol:  
  
Primer  
Procedir a la correcció de les nomenclatures dels llocs convocats corresponents a l'execució de l'OOP ordinària 2022, en concret corresponent al torn promoció interna, publicitades en el DOGV 9351, de 31 de maig de 2022, modificant les següents nomenclatures de categoria professional:  
  
ANNEX III  
  
On diu:  
  
«A1 TÈCNIC/A FUNCIÓ ADMINISTRATIVA 3337 Promoció interna 1»;  
  
  
Ha de dir:  
  
«A1 TÈCNIC/A ADMINISTRACIÓ GENERAL 3337 Promoció interna 1».  
  
  
  
  
On diu:  
  
«C2 AUXILIAR ADMINISTRATIU/A 3543 Promoció interna 4»;  
 3548   
 3045   
 3255   
  
  
Ha de dir:  
  
«C2 AUXILIAR ADMINISTRATIU/PPP 1186 Promoció interna 3».  
 3548   
 3255   
  
  
  
Segona  
Procedir a la correcció de les nomenclatures dels llocs convocats corresponents a l'execució de l'OOP d'estabilització extraordinària d'ocupació de llarga durada de les disposicions 6 i 8 de la Llei 20/2021, publicitades al DOGV 9351 de 31 de maig de 2022, modificant les següents nomenclatures de categoria professional:  
  
  
ANNEX V:  
  
On diu:  
  
«C1 ADMINISTRATIU/UIG 5085 Concurs 4»;  
 3313 Concurs   
 3390 Concurs   
 3391 Concurs   
  
  
Ha de dir:  
  
«C1 AJUDANT/A TÈCNICS GESTIÓ ECONÒMICA 3311 Concurs 4».  
 3313 Concurs   
 3390 Concurs   
 3391 Concurs   
  
  
  
On diu:  
  
«C2 AUXILIAR ADMINISTRATIU/UQF 2047 Concurs 5»;  
 3247 Concurs   
 3256 Concurs   
 3245 Concurs   
 3430 Concurs   
  
  
Ha de dir:  
  
«C2 TÈCNIC/A AUXILIARS SERVEIS GENERALS 3425 Concurs 1  
C2 AUXILIAR ADMINISTRATIU/SCL 8140 Concurs 4».  
 3256 Concurs   
 3245 Concurs   
 3430 Concurs   
  
  
  
On diu:  
  
«O.A.P. ZELADOR SENSE ATENCIÓ DIRECTA AL MALALT 3426 Concurs. Torn diversitat funcional intel·lectual. œ jornada 2»;  
O.A.P. ZELADOR SENSE ATENCIÓ DIRECTA AL MALALT 3427 Concurs. Torn diversitat funcional intel·lectual. œ jornada   
  
  
Ha de dir:  
  
«O.A.P. ORDENANÇA 3426 Concurs. Torn diversitat funcional intel·lectual. œ jornada 2».  
O.A.P. ORDENANÇA 3427 Concurs. Torn diversitat funcional intel·lectual. œ jornada   
  
  
  
On diu:  
  
«F4 EIXJZEOA-LMRPLNLGZIDDD 3220 Concurs 1»;  
  
  
Ha de dir:  
  
«A2 DIETISTA 3220 Concurs 1».  
  
  
  
On diu:  
  
«C1 ESPECIALISTES INTEGRACIÓ SOCIAL 3394 Concurs 8»;  
 3395 Concurs   
 3399 œ Jornada Concurs   
 3396 Concurs   
 3397 œ Jornada Concurs   
 3392 Concurs   
 3393 Concurs   
 3398 œ Jornada Concurs   
  
  
Ha de dir:  
  
«C1 EDUCADOR/A HABITATGE TUTELAT 3394 Concurs 8».  
 3395 Concurs   
 3399 œ jornada Concurs   
 3396 concurs   
 3397 œ jornada Concurs   
 3392 Concurs   
 3393 Concurs   
 3398 œ Jornada concurs   
  
  
  
  
On diu:  
  
«A1 ALTRES TITULATS SUPERIORS Biologia Molecular 3538 Concurs 1»;  
  
  
Ha de dir:  
  
«A1 BIÒLEG/ÒLOGA 3538 Concurs 1».  
  
  
  
  
On diu:  
  
«A1 TÈCNIC/A FUNCIÓ ADMTIVA. 3429 Concurs 1»;  
  
  
Ha de dir:  
  
«A1 TÈCNIC/A SUPERIORS NÒMINES I ASSEGURANCES SOCIALS 3429 Concurs 1».  
  
  
  
On diu:  
  
«A1 TÈCNIC/A SEGURETAT TREBALL 3338 Concurs 1»;  
  
  
Ha de dir:  
  
«A1 TÈCNIC/A SEGURETAT INDUSTRIAL 3338 Concurs 1».  
  
  
  
On diu:  
  
«C1 TÈCNIC/A INFORMÀTICA 3401 Concurs 1»;  
  
  
Ha de dir:  
  
«C1 PROGRAMADOR/A 3401 Concurs 1».  
  
  
  
Tercer  
Modificar les bases i convocatòria específiques per als processos selectius de l'OOP per als processos selectius de l'OOP ordinària 2022 i OOP estabilització de l'article 2 de la Llei 20/2021, publicades en el DOGV 9535 de 16 de febrer de 2023, així com les bases i convocatòria de l'OOP excepcional d'estabilització d'ocupació de llarga durada, disposició addicional 6a i 8a, Llei 20/2021, per concurs, DOGV 9546 de 3 de març de 2023, ordinària 2022.  
  
Quarta  
Obrir un nou termini de 20 dies naturals des de la data de la publicació d'aquesta resolució que individualitza els processos selectius per a la provisió en propietat mitjançant concurs d'1 plaça de tècnic/a auxiliar serveis generals, 1 plaça de tècnic/a superior nòmines i assegurances socials, i 1 plaça de tècnic/a seguretat industrial, incloses en l'OOP excepcional d'estabilització d'ocupació de llarga durada amb aplicació d'aquestes bases contingudes en el DOGV 9546 de 3 de març de 2023, respecte de les quals en l'únic que difereix és que es tracta de places de nova nomenclatura i amb nou termini de presentació d'instàncies, amb els següents requisits de titulació:  
  
  
Cinquena  
Es mantenen en vigor les bases i convocatòries de l'OOP ordinària 2020, i d'estabilització de l'article 2, i disposicions 6a i 8a de la Llei 20/21, en els termes que van ser publicades a excepció de les modificacions ací contingudes i havent d'entendre que qualsevol referència a categoria professional ho serà a les noves nomenclatures recuperades.  
  
  
Sisena  
Publicar la present resolució en el Diari Oficial de la Generalitat Valenciana.  
  
Setena  
Contra la present resolució d'execució de sentència, de conformitat amb els articles 8, 45 i 46 de la Llei 29/1998, de 13 de juliol, es podrà interposar recurs contenciós administratiu davant els òrgans competents de la jurisdicció contenciosa administrativa de la Comunitat Valenciana, dins del termini de dos mesos comptats des de l'endemà d'aquesta notificació.  
  
Ho mana i signa el president del Consell de Govern del Consorci Hospitalari Provincial de Castelló.  
  
Castelló de la Plana, 23 d'octubre de 2023.- El president del Consell de Govern del Consorci Hospitalari Provincial de Castelló. (per atribució de l'Estatut del Consorci DOGV 7098, 28.08.2013): Marciano Gómez Gómez.